《送二十兄还镇江》
宋代·李处权

此行检校幽栖事，佳处知公故未忘。
新笋定应过母大，旧松想亦及人长。
老来对客须灵照，贫后持家藉孟光。
世乱身危何处是，二年孤负北窗凉。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。